## Projekts

LATVIJAS REPUBLIKAS MINISTRU KABINETS

2021. gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2019.gada 24.septembra noteikumos Nr.448 “Nacionālie antidopinga noteikumi”**

*Izdoti saskaņā ar*[*Sporta likuma*](https://likumi.lv/ta/id/68294-sporta-likums)[*11.1 panta*](https://likumi.lv/ta/id/68294-sporta-likums#p11.1)*pirmo daļu,*[*11.3 panta*](https://likumi.lv/ta/id/68294-sporta-likums#p11.3)*sesto daļu  un*[*11.4 panta*](https://likumi.lv/ta/id/68294-sporta-likums#p11.4)*sesto daļu*

Izdarīt Ministru kabineta 2019.gada 24.septembra noteikumos Nr.448 “Nacionālie antidopinga noteikumi”(Latvijas Vēstnesis, 2019, 196. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz skaitļa un vārda “11.3 panta” ar skaitli un vārdiem “2.1 un 2. 2daļu un”.

2. Papildināt 2.punktu ar otro un trešo teikumu šādā redakcijā:

“ Definīcijas, kuras nav ietvertas Sporta likumā un šajos noteikumos, tiek lietotas atbilstoši kodeksa 1.papildinājumam. Valsts līmeņa sportista un amatieru līmeņa sportista definīcijas nosaka birojs, lai veiktu antidopinga noteikumu pārkāpuma izmeklēšanu un pārbaudes, kā arī piemērotu sankciju.”.

3. Papildināt noteikumus ar 3.1punktu šādā redakcijā:

“3.1 Aizliegto vielu un metožu starptautiskais standarts ir iekļauts kā pielikums Nr.1 2005.gada 19.oktobra Starptautiskajai konvencijai pret dopingu sportā. Īpašās vielas un metodes tiek noteiktas kodeksa 4.panta 2.punkta 2.apakšpunktā, ļaunprātīgi lietotas vielas tiek noteiktas kodeksa 4.panta 2.punkta 3.apakšpunktā un Pasaules Antidopinga aģentūras tiesības noteikt aizliegtās vielas un metodes, kuras tiks iekļautas vai izslēgtas no aizliegto vielu un metožu starptautiskā standarta ir noteiktas kodeksa 4.panta 3.punkta 3.apakšpunktā.”

4. Izteikt 6.punktu šādā redakcijā:

“ 6. Antidopinga pārkāpuma pierādīšana tiek veikta atbilstoši kodeksa 3.pantam, izmeklēšana un pierādījumu iegūšana atbilstoši kodeksa 5.panta 7.punktam, nodrošinot antidopinga pārbaužu veikšanu atbilstoši kodeksa 5.panta 4.punktam un šajos noteikumos noteiktajam, paraugu analīze tiek veikta atbilstoši kodeksa 6.pantam.”.

5. Papildināt ar 6.1 , 6.2 un 6.3 punktu šādā redakcijā:

“6.1Antidopinga noteikumu pārkāpumu individuālās sankcijas un sankcijas komandu sporta veidos, vienošanās par antidopinga noteikumu pārkāpuma atzīšanu un sankciju pieņemšanu, kā arī statusu diskvalifikācijas laikā nosaka atbilstoši kodeksa 10., 11. un 12.pantam, rezultātu anulēšanas kārtību nosaka atbilstoši kodeksa 9. un 10.pantam, ierobežojošos noteikumus sankciju piemērošanai nosaka atbilstoši kodeksa 17.pantam, bet pārsūdzības tiesības atbilstoši kodeksa 13.pantam.

6.2 Dopinga kontrole var tikt veikta:

6.21. Pēc biroja iniciatīvas vai atbilstoši dopinga kontroles plānam;

6.22. Pēc Latvijā atzītās sporta federācijas, starptautiskās sporta federācijas, Latvijas Olimpiskās komitejas, Latvijas Sporta federāciju padomes vai Izglītības un zinātnes ministrijas iesnieguma par dopinga kontroles veikšanu;

6.23. Pēc citu valstu antidopinga organizāciju pieprasījuma, kad birojs darbojas kā pakalpojumu sniedzējs.

63. Izdevumus, kas saistīti ar dopinga kontrolēm šo noteikumu 6.21. apakšpunktā noteiktajos gadījumos un Latvijas Olimpisko un Paralimpisko spēļu kandidātiem sedz birojs no tam piešķirtajiem valsts budžeta līdzekļiem, bet šo noteikumu 6.22. un 6.23. apakšpunktā noteiktajos gadījumos, sedz dopinga kontroles pieprasītājs par pieprasītāja līdzekļiem, izņemot Latvijas Olimpisko un Paralimpisko spēļu kandidātiem.”.

6. Izteikt 7.punktu šādā redakcijā:

“7. Sportista dopinga paraugus var savākt:

7.1. biroja nodarbināta persona pamatojoties uz biroja rakstveida pilnvaru;

7.2.  citas personas – citu valstu antidopinga organizācijas, starptautiskās federācijas, lielu sporta pasākumu rīkotājorganizācijas, Pasaules Antidopinga aģentūra vai neatkarīgas starptautiskās dopinga kontroles institūcijas.”

6. Papildināt ar 7.1 punktu šādā redakcijā:

“7.1 Dopinga kontroles anketa tiek aizpildīta elektroniski vai papīra formātā.”.

  7. Izteikt 8.punktu šādā redakcijā:

“8.  Biroja nodarbināta persona uzrāda biroja izsniegtu pilnvaru un izsniedz sportistam rakstisku vai elektronisku uzaicinājumu nodot dopinga kontroles paraugu. Sportists uzrāda personu apliecinošu dokumentu un sportists parakstoties pašrocīgi uz papīra formāta dokumenta​​​​ vai uz paraksta attēla iegūšanas aparatūras sensora  apliecina, ka ir saņēmis uzaicinājumu.”

8. Papildināt ar 8.1 un 8.2  punktiem šādā redakcijā:

“8.1 Ja dopinga kontroles anketas aizpildīšanai sportistam tiek lūgta informācija, sportists sniegto informāciju apliecina, parakstoties pašrocīgi uz papīra formāta dokumenta vai uz paraksta attēla iegūšanas aparatūras sensora.

8.2  Pabeidzot dopinga kontroles procesu, sportistam tiek dota iespēja pārbaudīt dopinga kontroles anketā norādītās informācijas pareizību, apliecinot to parakstoties pašrocīgi uz papīra formāta dokumenta vai uz paraksta attēla iegūšanas aparatūras sensora. Biroja nodarbināta persona​ apliecina dopinga kontroles anketā norādītās informācijas atbilstību, kā arī dopinga kontroles pabeigšanu, parakstoties pašrocīgi uz papīra formāta dokumenta vai uz paraksta attēla iegūšanas aparatūras sensora.”

9. Aizstāt 9.punktā vārdus “dopinga kontrolieris” ar “ biroja nodarbināta persona”.

10. Aizstāt 10.punktā skaitli un vārdu “9.punktam” ar skaitli un vārdu “ 4.punktam”.

11. Papildināt 11.punktu aiz vārdiem “Pasaules Antidopinga aģentūrai” ar vārdiem “kā arī nekavējoties ievieto informāciju antidopinga administrēšanas un vadības sistēmā (turpmāk - ADAMS).”.

12. Papildināt ar 11.1  un 11.2 punktu šādā redakcijā:

“11.1 Ja dopinga kontroles B parauga analīze neapstiprina nelabvēlīgus analīžu rezultātus un sportistam jau ir piešķirts vai sportists brīvprātīgi ir pieņēmis pagaidu aizliegumu, tas tiek atcelts un piecu darbdienu laikā birojs nosūta paziņojumu par parauga B daļas rezultātiem sportistam, sporta organizācijai, nacionālajai antidopinga organizācijai un Pasaules Antidopinga aģentūrai, kā arī nekavējoties ievieto informāciju ADAMS”

11.2 Ja dopinga kontroles B parauga analīze neapstiprina nelabvēlīgus analīžu rezultātus, birojs turpina veikt izmeklēšanu un pārbaudi, lai iegūtu papildus pierādījumus, kas pierādītu kodeksa 2.pantā 2.punktā noteiktā pārkāpuma izdarīšanu. Pēc izmeklēšanas veikšanas birojs piecu darbdienu laikā paziņo sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai par izmeklēšanas un pārbaudes rezultātiem, kā arī nekavējoties ievieto informāciju ADAMS”.

13. Aizstāt 12.punktā skaitli un vārdu “4.punktā” ar skaitli un vārdu “2.punktā”.

14. Papildināt 13.punktu aiz vārdiem “Pasaules Antidopinga aģentūrai” ar vārdiem “kā arī nekavējoties ievieto informāciju ADAMS.”.

15. Papildināt 17.punkta pirmo teikumu aiz vārdiem “Pasaules Antidopinga aģentūrai” ar vārdiem “kā arī nekavējoties ievieto informāciju ADAMS.”.

16. Papildināt 18.punktu aiz vārdiem “Pasaules Antidopinga aģentūrai” ar vārdiem “kā arī nekavējoties ievieto informāciju ADAMS.”.

17. Papildināt 19.punktu aiz vārda “atzinumu” ar vārdiem “ja pārkāpums saistīts ar aizliegto vielu lietošanu.”.

18. Papildināt noteikumus ar 20.1, 20.2, 20.3, 20.4, 20.5, 20.6 20.7, 20.8 un 20.9 punktu šādā redakcijā:

“20.1 Sportista vai sporta darbinieka tiesības, kuras nav minētas šo noteikumu 20.punktā tiek norādītas paziņojumā par iespējamu antidopinga noteikumu pārkāpumu kā būtiska paziņojuma sastāvdaļa atbilstoši kodeksa 7.panta 2.punktam.

20.2 Antidopinga noteikumu pārkāpuma pārbaude un izmeklēšana, ieskaitot izskatīšanu Disciplinārajā antidopinga komisijā, ir veicama sešu mēnešu laikā no paziņojuma nosūtīšanas dienas sportistam vai sporta darbiniekam. Termiņu iespējams pagarināt gadījumos, kad antidopinga noteikumu pārkāpuma izskatīšanai ir nepieciešams papildus laiks vai konstatējama kavēšanās izmeklēšanas un pārbaudes veikšanā, kas nav atkarīga no biroja. Ja sportists vēlas veikt B parauga analīzi, iespējamā antidopinga pārkāpuma pārbaude tiek apturēta līdz B parauga analīžu rezultātu saņemšanai.

20.3 Nesaņemot sportista vai sporta darbinieka paskaidrojumus noteiktajā termiņā, kā arī, ja pēc papildus iegūtajiem pierādījumiem, joprojām konstatē antidopinga noteikumu pārkāpumu, Birojs sportistam vai sporta darbiniekam, attiecīgajai sporta organizācijai un Pasaules Antidopinga aģentūrai piecu darbadienu laikā nosūta paziņojumu par antidopinga noteikumu pārkāpuma konstatēšanu, kā arī nekavējoties ievieto informāciju ADAMS.

20.4 Sportistam vai sporta darbiniekam 15 darbdienu laikā pēc apsūdzības paziņojuma par antidopinga noteikumu pārkāpuma izdarīšanu saņemšanas ir tiesības atzīt antidopinga noteikumu pārkāpumu, piekrist biroja noteiktajām sankcijām un nosūtīt birojam parakstītu sankciju pieņemšanas formu. Ja nepieciešams noteiktais termiņš var tikt pagarināts par 15 darbdienām. Birojs 15 darbdienu laikā pēc antidopinga noteikumu pārkāpuma atzīšanas sagatavo lēmumu, atbilstoši kodeksa 14.pantam, un paziņo to atbilstoši kodeksa 8.panta 4.punktam, kā arī nekavējoties ievieto informāciju ADAMS. Lēmumu var pārsūdzēt atbilstoši Sporta likuma 11.5panta pirmajai, pirmajai prim daļai un 11.6 pantam.

20.5 Sportistam vai sporta darbiniekam 15 darbdienu laikā no apsūdzības paziņojuma par antidopinga noteikumu pārkāpuma izdarīšanu saņemšanas ir tiesības rakstveidā apstrīdēt biroja konstatēto antidopinga noteikumu pārkāpumu vai noteiktās sankcijas, kā arī birojam rakstveidā pieprasīt lietas izskatīšanu Disciplinārajā antidopinga komisijā. Pēc pieprasījuma saņemšanas birojs trīs darbdienu laikā nodod lietu izskatīšanai un lēmuma pieņemšanai Disciplinārajai antidopinga komisijai atbilstoši kodeksa 8.pantam.

20.6 Ja sportists vai sporta darbinieks nav veicis šo noteikumu 20.4 punktā vai 20.5 punktā norādītās darbības norādītajā termiņā, tiek konstatēts, ka sportists vai sporta darbinieks ir atteicies no savām tiesībām uz lietas izskatīšanu un atzinis antidopinga noteikumu pārkāpumu, kā arī pieņēmis sankcijas, kuras birojs noteicis paziņojumā par antidopinga noteikumu pārkāpuma konstatēšanu. Birojs 15 darbdienu laikā sagatavo lēmumu, atbilstoši kodeksa 14.pantam, un paziņo to atbilstoši kodeksa 8.panta 4.punktam, kā arī nekavējoties ievieto informāciju ADAMS. Lēmumu var pārsūdzēt atbilstoši Sporta likuma 11.5panta pirmajai, pirmajai prim daļai un 116pantam.

20.7 Ja pēc apsūdzības paziņojuma par antidopinga noteikumu pārkāpuma izdarīšanu nosūtīšanas sportistam vai sporta darbiniekam, birojs pieņem lēmumu atcelt noteiktās sankcijas, birojs sportistam vai sporta darbiniekam, attiecīgajai sporta organizācijai un Pasaules Antidopinga aģentūrai piecu darbdienu laikā nosūta paziņojumu par sankciju atcelšanu, kā arī nekavējoties ievieto informāciju ADAMS.

20.8 Birojs pieņem pārbaudāmo sportistu reģistru, kā arī citus reģistrus atbilstoši Sporta likuma 11.2 panta pirmās daļas 2.punktam, nosaka tajos iekļaujamos sportistus, kā arī informāciju par sportista atrašanās vietu dopinga kontroļu plānošanas un veikšanas nolūkā. Pārbaudāmo sportistu reģistrā iekļautajiem sportistiem ir piemērojams antidopinga noteikumu pārkāpums par informācijas nesniegšanu par savu atrašanās vietu atbilstoši kodeksa 2.panta 4.punktam. Birojam ir pienākums paziņot sportistiem par iekļaušanu un izslēgšanu no pārbaudāmo sportistu reģistra, kā arī citiem reģistriem.

20.9 Pasaules Antidopinga aģentūrai un citām antidopinga organizācijām, kurām ir tiesības veikt dopinga paraugu savākšanu, ir pieejama pārbaudāmo sportistu reģistrā iekļautā informācija par sportistu atrašanās vietu ADAMS atbilstoši kodeksam.

19. Svītrot 21., 22., 23., 24. un 25. punktu.

20. Izteikt 26. punktu šādā redakcijā:

“26. Ja birojs konstatē, ka pārbaudāmo sportistu reģistrā iekļautais sportists noteiktajā termiņā (reizi ceturksnī) nav sniedzis precīzu informāciju par savu atrašanās vietu atbilstoši Kodeksa 5.panta 5.punkta prasībām, birojs 10 darbdienu laikā vienlaikus nosūta paziņojumu sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai un norāda termiņu nepieciešamo labojumu veikšanai par savu atrašanās vietu. Ja sportists norādītajā termiņā neveic paziņojumā norādītās darbības, sportistam ir tiesības piecu darbdienu laikā, pēc paziņojumā noteiktā termiņa beigām, sniegt paskaidrojumus par atrašanās vietas informācijas neatbilstību Kodeksa 5.panta 5.punkta prasībām. Ja paziņojuma nosūtīšanas brīdī informācija, kas nav atbilstoša Kodeksa 5.panta 5.punkta prasībām, attiecas uz informāciju, kuru nav iespējams mainīt, sportistam ir tiesības piecu darbdienu laikā, pēc paziņojuma saņemšanas, sniegt paskaidrojumus par atrašanās vietas informācijas neatbilstību Kodeksa 5.panta 5.punkta prasībām.”.

21. Izteikt 27.punktu šādā redakcijā:

“27. Birojs 10 darbdienu laikā pēc paskaidrojumu sniegšanas termiņa izvērtē biroja rīcībā esošo informāciju un dokumentus, un pieņem lēmumu par brīdinājuma izteikšanu, to vienlaikus nosūtot sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai, kā arī nekavējoties ievieto informāciju ADAMS.”.

22.Izteikt 29.punktu šādā redakcijā:

“29. Pēc paskaidrojumu sniegšanas termiņa birojs 10 darbdienu laikā izvērtē saņemto informāciju un dokumentus un pieņem lēmumu par brīdinājuma izteikšanu, vienlaikus informējot sportistu, attiecīgo sporta organizāciju, valsts antidopinga organizāciju un Pasaules Antidopinga aģentūru, kā arī nekavējoties ievieto informāciju ADAMS.”.

23. Izteikt 31.punktu šādā redakcijā:

“31. Pārbaudāmo sportistu reģistrā iekļautu sportistu, kuri ir pārtraukuši savu aktīvo karjeru, tiesības atgriezties sportā un pienākumi ir noteikti kodeksa 5.panta 6.punkta 1.apakšpunktā, pienākumi sportistiem, kuri ir pārtraukuši aktīvo karjeru pēc sankciju piešķiršanas ir noteikti kodeksa 5.panta 6.punkta 2.apakšpunktā, un biroja tiesības turpināt antidopinga noteikumu pārkāpuma pārbaudi un izmeklēšanu pēc sportista vai sporta darbinieka aktīvās karjeras pārtraukšanas nosaka kodeksa 7.panta 7.punkts.”.

24. Izteikt 32.punktu šādā redakcijā:

“32. Sekretariāta funkcijas Disciplinārajā antidopinga komisijā veic no tās ievēlēti Disciplinārās antidopinga komisijas locekļi.”.

25.Papildināt ar 32.1 punktu šādā redakcijā:

“32.1 Disciplinārā antidopinga komisija piecu darbdienu laikā paziņo vienlaicīgi sportistam vai sporta darbiniekam un sporta organizācijai, valsts antidopinga organizācijai un Pasaules Antidopinga aģentūrai par lietas izskatīšanas veidu, Disciplinārās antidopinga komisijas sēdes vietu un laiku, komisijas locekļu sastāvu, kā arī par tiesībām apstrīdēt komisijas sastāvu, atbilstoši pastāvošam interešu konfliktam, piecu darbdienu laikā no informācijas iegūšanas par interešu konfliktu.”.

26. Papildināt 33.punktu aiz vārdiem “konstatēšanu” ar vārdiem “vai sportista, sporta darbinieka sūdzību par pagaidu aizlieguma piešķiršanu.”.

27. Papildināt noteikumus ar 33.1 un 33.2 punktu šādā redakcijā:

“33.1 Sportistam vai sporta darbiniekam ir tiesības uz publisku lietas izskatīšanu, pieprasot to Disciplinārajai antidopinga komisijai. Birojam ir tiesības pieprasīt publisku lietas izskatīšanu ar sportista vai sporta darbinieka rakstisku piekrišanu.

33.2 Disciplinārā antidopinga komisija var noraidīt pieprasījumu izskatīt lietu publiski, pamatojoties uz morāles, sabiedriskās kārtības, valsts drošības, nepilngadīgu personu vai pušu privātās dzīves aizsardzību, ja publicitāte ietekmētu lietas taisnīgu spriešanu vai gadījumos, kad lietas izskatīšana ir saistīta vienīgi ar tiesību jautājumiem.”.

28. Izteikt 34.punktu šādā redakcijā:

“34. Disciplinārās antidopinga komisijas sēdē antidopinga noteikumu pārkāpuma lietas izskatīšana notiek mutvārdos vai saskaņā ar Disciplinārās antidopinga komisijas lēmumu, atbilstoši kodeksa 8.pantam.”.

29. Izteikt 35.punktu šādā redakcijā:

“35. Disciplinārās antidopinga komisijas locekļus un Disciplinārās antidopinga komisijas locekļu skaitu lietas izskatīšanai nosaka Disciplinārās antidopinga komisijas priekšsēdētājs, izvērtējot lietas sarežģītību. Lēmumu par antidopinga noteikumu pārkāpumu un sankciju piešķiršanu tiek pieņemts ar klātesošo komisijas locekļu vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Disciplinārās antidopinga komisijas priekšsēdētāja balss.”.

30. Izteikt 36.punktu šādā redakcijā:

“36. Disciplinārā antidopinga komisija lēmumu par antidopinga noteikumu pārkāpumu un diskvalifikācijas termiņa piešķiršanu pieņem 15 darbdienu laikā, bet lēmumu par pagaidu aizlieguma piešķiršanu pieņem trīs darbdienu laikā pēc Disciplinārās antidopinga komisijas sēdes. Gadījumos, ja lēmuma pieņemšanai par antidopinga noteikumu pārkāpumu ir nepieciešams papildus laiks, tas nedrīkst pārsniegt divus mēnešus.”.

31. izteikt noteikumu 37.punktu šādā redakcijā:

“37. Sporta organizācijai, valsts nacionālajai antidopinga organizācijai, starptautiskajai olimpiskajai komitejai, starptautiskajai paralimpiskajai komitejai, ja lēmums varētu ietekmēt olimpiskās vai paraolimpiskās spēles, tostarp tādu lēmumu gadījumos, kas ietekmē tiesības piedalīties olimpiskajās vai paraolimpiskajās spēlēs, kā arī Pasaules Antidopinga aģentūrai ir tiesības piedalīties Disciplinārās antidopinga komisijas sēdē novērotāju statusā.”

32. Izteikt noteikumu 38.punktu šādā redakcijā:

“38. Disciplinārā antidopinga komisija trīs darbdienu laikā pēc Disciplinārās antidopinga komisijas lēmuma pieņemšanas nosūta paziņojumu ar pieņemto lēmumu vienlaicīgi sportistam vai sporta darbiniekam, nacionālajai sporta federācijai un Latvijas Antidopinga birojam. Starptautiskajai sporta federācijai, starptautiskajai olimpiskajai komitejai, starptautiskajai paralimpiskajai komitejai, ja lēmums varētu ietekmēt olimpiskās vai paraolimpiskās spēles, tostarp tādu lēmumu gadījumos, kas ietekmē tiesības piedalīties olimpiskajās vai paraolimpiskajās spēlēs, valsts antidopinga organizācijai un Pasaules Antidopinga aģentūrai paziņojumu par pieņemto lēmumu trīs darbdienu laikā no lēmuma saņemšanas dienas nosūta birojs, kā arī nekavējoties ievieto ADAMS. Disciplinārās antidopinga komisijas lēmums var tikt pārsūdzēts Pārsūdzības komisijā vai starptautiskajā Sporta arbitrāžas tiesā atbilstoši šo noteikumu 51.punktam.”

33. Svītrot 39.punktu.

34. Papildināt 41.punktu ar otro un trešo teikumu šādā redakcijā:

“Birojs var dot Sportistam tiesības pieteikties terapeitiskās lietošanas izņēmuma atļaujai ar atpakaļejošu spēku, atbilstoši 2005.gada 19.oktobra UNESCO konvencijas pret dopingu sportā 2.pielikumam un kodeksa 4.panta 4.punkta 5.apakšpunktam. Starptautiska līmeņa sportisti pieteikumus terapeitiskās lietošanas izņēmuma atļaujas izsniegšanai iesniedz starptautiskajā sporta veida federācijā.”.

35. Papildināt 48.punktu ar otro teikumu šādā redakcijā:

“Lēmumu ir tiesības pārsūdzēt Pārsūdzības komisijā.”.

36. Izteikt 49.punktu šādā redakcijā:

“49. Pārsūdzības komisijas sekretāra funkcijas veic tās ievēlēti Pārsūdzības komisijas locekļi.”

37. Izteikt 50.punktu šādā redakcijā:

“ 50. Pārsūdzības komisija izskata lēmumus atbilstoši Sporta likuma 11.5 panta pirmajai daļai, ņemot vērā kodeksā noteiktās sankcijas, izņemot gadījumus, kas saistīti ar starptautiska līmeņa sportistiem un starptautiska līmeņa pasākumiem. Lēmumus lietās, kas saistītas ar starptautiska līmeņa sportistu, vai lietās, kas izriet no starptautiska līmeņa pasākumiem, var pārsūdzēt starptautiskajā Sporta arbitrāžas tiesā.”.

38. Izteikt 51.punktu šādā redakcijā:

“51. iesniegumu Sporta likuma 11.5 panta pirmajā daļā noteiktās personas, kā arī Sporta likuma 11.6pantā noteiktās organizācijas par Sporta likuma 11.5 panta pirmajā daļā minētajiem gadījumiem, izskatīšanai Pārsūdzības komisijā var iesniegt 20 darbdienu laikā no lēmuma pieņemšanas dienas. Pasaules Antidopinga aģentūras sūdzības var iesniegt Kodeksa 13.panta 2.punkta 3.5.apakšpunktā noteiktajos termiņos.”.

39. Papildināt noteikumus ar 51.1 punktu šādā redakcijā:

“51.1 Jebkura puse ir tiesīga Pārsūdzības komisijai iesniegt pierādījumus, argumentus, kā arī prasījumus, kuri netika iesniegti vai izvirzīti Disciplinārajā antidopinga komisijā, ja tie izriet no sākotnējās prasības, lietas faktiem un apstākļiem, kas tika celti Disciplinārajā antidopinga komisijā.”.

40. Izteikt 52.punktu šādā redakcijā :

“52. Iesniegumu Pārsūdzības komisijas sēdē izskata 40 darbdienu laikā mutvārdos vai saskaņā ar Pārsūdzības komisijas lēmumu, atbilstoši kodeksa 8.pantam, pēc tā saņemšanas. Birojam, sportistam vai sporta darbiniekam ir tiesības iesniegt Pārsūdzības komisijai lūgumu par sūdzības izskatīšanas veidu. Lēmumu par veidu kādā tiks izskatīta sūdzība pieņem Pārsūdzības komisija.”

41. Izteikt 53.punktu šādā redakcijā:

“53. Pārsūdzības komisijas locekļus un to skaitu lietas izskatīšanai nosaka Pārsūdzības komisijas priekšsēdētājs, izvērtējot saņemtos lietas materiālus. Lēmumu par antidopinga noteikumu pārkāpumu un sankciju piešķiršanu tiek pieņemts ar klātesošo komisijas locekļu vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Pārsūdzības komisijas priekšsēdētāja balss.”.

42. Papildināt 56.punktu aiz vārda “sēdes” ar vārdiem “atbilstoši Kodeksa 13.panta 2.punkta 2.apakšpunktam un 14.pantam.”.

43.Izteikt 57.punktu šādā redakcijā :

“57. Pārsūdzības komisija trīs darbdienu laikā pēc Pārsūdzības komisijas lēmuma pieņemšanas dienas nosūta paziņojumu ar pieņemto lēmumu vienlaicīgi sportistam vai sporta darbiniekam, nacionālajai sporta federācijai un birojam. Birojs paziņojumu par pieņemto lēmumu trīs darbdienu laikā no lēmuma saņemšanas dienas nosūta Starptautiskajai sporta federācijai, valsts antidopinga organizācijai un Pasaules Antidopinga aģentūrai, kā arī nekavējoties ievieto informāciju ADAMS.”

44. Papildināt noteikumus ar 57.1, 57.2 un 57.3 punktu šādā redakcijā:

“57.1 Sportistam vai sporta darbiniekam ir tiesības vērsties birojā ar iesniegumu pārskatīt piešķirtās soda sankcijas, atbilstoši kodeksa 27.panta 6.punktam.

57.2 Sportistam vai sporta darbiniekam ir tiesības vērsties birojā ar iesniegumu pārskatīt piešķirto diskvalifikāciju atbilstoši kodeksa 27.panta 3.punktam.

57.3 Ja sportistam vai sporta darbiniekam, kuram ir piešķirts sods par antidopinga noteikumu pārkāpumu pirms 2021.gada Kodeksa spēkā stāšanās un sportists vai sporta darbinieks izdara vēl vienu antidopinga noteikumu pārkāpumu pēc 2021.gada kodeksa spēkā stāšanās, piešķiramais sods tiek aprēķināts atbilstoši Kodeksa 27.panta 4.punktam.”.

Ministru prezidents A. K. Kariņš

Veselības ministrs D. Pavļuts

Iesniedzējs: veselības ministrs D. Pavļuts

Vīza: Valsts sekretāre I.Dreika